‘આરતી, આ છોકરીએ પોતાની તો જિંદગી બરબાદ કરી, પણ એને તો મને પણ ક્યાંય મોઢું દેખાડવાલાયક ન છોડી. બે બે દીકરીઓની મા, તે પણ કુંવારી!! ન જાણે હું પણ શું આ છોકરીની વાતમાં આવી ગઈ? એના ડેડી બરાબર જ કહેતા હતા… હું જ મૂર્ખી એમનું માની નહીં.’ લંડનમાં બેઠેલી આરુષિ ફોન પર વાત કરતાં કરતાં ઘડીમાં ગુસ્સાથી રાતીપીળી થતી રહી ને ઘડીમાં નર્વસ થઇને હિબકાં ભરીને રડતી રહી હતી : એ તો બેન તું હતી કે પરિસ્થિતિ સચવાઈ ગઈ બાકી આ છોકરીએ તો મને ક્યાંયની ન રાખી ને… પણ મને તો થાય છે હવે કરશું શું?